4 क्या यहोवा ने ऐसे सवाल पूछने के लिए वफादार नबी हबक्कूक को डाँटा? बिलकुल नहीं। इसके बजाय, परमेश्‍वर ने अपनी आत्मा की प्रेरणा से ये सवाल बाइबल में दर्ज़ करवाए, क्योंकि हबक्कूक ने ये सवाल नेक इरादे से पूछे थे। इतना ही नहीं, यहोवा ने हबक्कूक की मदद की ताकि वह मामलों को अच्छी तरह समझ सके और अपना विश्‍वास बढ़ा सके। यहोवा आपकी भी इसी तरह मदद करना चाहता है। याद कीजिए, बाइबल कहती है कि “उस को तुम्हारी फिक्र है।” (1 पतरस 5:7, हिन्दुस्तानी बाइबल) यह सच है कि इंसान दुष्टता से नफरत करता है। मगर इंसान से कहीं ज़्यादा, परमेश्‍वर को दुष्टता से और इसकी वजह से आनेवाली तकलीफों से नफरत है। (यशायाह 55:8, 9) तो फिर आज दुनिया में इतनी तकलीफें क्यों हैं?